钦定古今图书集成/明伦汇编/氏族典/第432卷 > 赵师鲁
## 钦定古今图书集成/明伦汇编/氏族典/第432卷 > 赵师鲁

按《元史赵师鲁传》：“师鲁字希颜，霸州文安县人。父趾，
秘书少监。师鲁为人风采端庄，延祐初，为兴文署丞。
七年，辟为御史台掾。后擢工部主事，迁中书省检校
官，咸著能名。泰定中，拜监察御史。致和初，升奉政大
夫，参议枢密院事。天历中，迁枢密院判官，改兵部侍
郎。久之，出为河间路转运盐使。除害兴利，法度修饬。”
弃官归京师。至元三年卒，谥“文清。”